benxh/qysh-me-shqip-scrape-dataset huggingface dataset:
Qysh me u qetësu shpirtërisht e me pas shendet te mire


				
			Si me u qetesu shpirtërisht? Krahas shëndetit fizik edhe shëndeti mendor është tejet i rëndësishëm për mirëqenien tonë. Prandaj nëse nuk po ndiheni të qetë shpirtërisht punoni urgjentisht në këtë drejtim!
Më poshtë lexoni disa mënyra se qysh mundeni me u qetësu shpirtërisht.
Praktikoni frymëmarrjen dhe meditimin
Teknikat e frymëmarrjes dhe meditimit janë për t’u përqendruar në ndjenjat e brendshme.  Thithja dhe nxjerrja e frymës ndihmon mendjen të shpërqendrohet nga prblemet dhe të rifitojë qetësi të plotë. Përpiqu të praktikosh meditimin rregullisht dhe do të mësosh të qëndrosh e qetë pavarësisht sa e shqetësuar dhe e çmendur mund të jetë jeta. Ti mund të meditosh edhe në punë gjatë një pushimi. Do të ndihmojë të karikohesh dhe ta rimarrësh punën më me zell.
Dëgjoni muzikë, lexoni ose thjesht ecni në natyrë
Arti është ilaq i shpirtit.Në këso raste muzika është mikja jonë më e mirë. Prandaj gjeni pak kohë të dëgjoni muzikë që juve ju qetëson. Lexoni libra. Poezi, tregime, romane. Qoftë edhe përmbledhje me këshilla. Çfardo që juve ju pëlqen. Lëri artin të ju ndihmojë në gjetjen e qetësisë shpirtërore. Edhe natyra mund të ju ndihmojë shumë. Ecni, vraponi ose vetëm dilni dhe uluni në një stlol diku në natyrë. Ndoshta ju tingëllon si gjë shumë e thjesht por ndihmon shumë!
Mos e lodhni vetën me njerëz toksikë
Njerëzit që ju rrethojnë ndikojnë në mënyrën se si mendoni, ndiheni dhe silleni. Angazhimi me njerëz që gënjejnë, bëjnë thashetheme, përqeshin ose mashtrojnë merr një taksë në mirëqenien tuaj. Njerëzit mendërisht të fortë nuk e humbasin energjinë e tyre duke u përpjekur të ndryshojnë njerëzit toksikë. Ata krijojnë kufij të shëndetshëm emocionalë dhe fizikë. Kështu bëni tash e tutje edhe ju!
Mos e fajsoni veten duke u demtuar shpirtërisht
Të mendosh se çdo gjë është 100 për qind faji yt – nuk ka rëndësi nëse kjo është një marrëdhënie e dështuar ose një aksident – do të ndikojë në mënyrën se si e sheh veten dhe botën rreth jush. Nuk mund të parandalosh gjithmonë që gjërat e këqija të ndodhin.
Qysh me shti tranguj turrshi?


				
			
Për dallim nga perimet e tjera, kur përgatitni tranguj turrshi procesi merr më pak kohë dhe është më i thjeshtë. Prandaj nëse në këtë periudhë vjeshte dëshironi të përgatisni tranguj turrshi, ne e kemi recetën e duhur për ju. Nëse ndiqni me përpikmëri udhëzimet tona ju do të ngeleni shumë të kënaqur nga kjo recetë.



Përbërësit:




4 tranguj të mëdhenjë



2 lugë të mesme krip



1 lugë e madhe uthull sallate



2 thelbinj të imtësuar hudre



Pak magdanozë



Pak limon të shtrydhur



Ujë të vluar




Tranguj turrshi – Përgatitja



Të katër trangujt i presim në rrath. Pasi t’i kemi prerë u hedhim hudër, magdanoz, krip e uthull. Kur të kemi përfunduar këtë pjesë kalojmë në hapin tjetër. E mbushim kavanozin dhe përbërësve ju hedhim ujë të nxëhtë sipër. Për aromë dhe për ruajtje më të mirë, në fund i hedhim disa pika limoni të shtrydhur. 



Pasi t’i kemi mbyullur mirë trangujt i lëmë dy ditë të pushojnë në kuzhinë. Pas dy dite këta tranguj turrshi janë të gatshëm për servim. Pas hapjes i ruajmë në frigorifer. Kjo është një nga mënyrat më të lehta dhe më të thjeshta për të përgatitur tranguj turrshi. Nëse doni të keni tranguj të gatshëm për githë dimrit atëherë përgatisni përnjëherë duke dyfishuar apo trefishuar këtë recetë.
Qysh me i dite perfitimet nga farat e rrushit?


				
			Qysh me i dite perfitimet nga farat e rrushit? Farat e rrushit kanë shumë përfitime. Edhe pse shumë njerëz zgjedhin t’i hedhin për shkak të shijes së tyre të hidhur, farat e rrushit janë shumë të shëndetshme dhe kanë shumë veti kuruese që do të ishte mirë të mos i injoroni. 

Përveçse janë antioksidantë të shkëlqyer, na ndihmojnë të dukemi më të rinj, të humbasim peshë si dhe të parandalojmë një sërë sëmundjesh. Më poshtë po ju listojmë 8 arsye se pse duhet të konsumoni farat e rrushit.
Antioksidantë
Përveçse janë antioksidantë shumë të mirë, jane edhe një nga perfitimet nga farat e rrushit më të rëndësishme poashtu janë të pasur gjithashtu me vitaminë C dhe beta-karoten ndaj duhen konsumuar shpesh.
Parandalimi i kancerit
Pikërisht për shkak të vetive antioksiduese ato janë shumë të mirë për të parandaluar kancerin. Disa studime kanë provuar efikasitetin e tyre veçanërisht tek kanceri i lëkurës, i prostatës dhe i gjoksit.
Depurativë nga farat e rrushit
U këshillohen veçanërisht duhanpirësve, pasi ndihmojnë në pastrimin e gjakut duke eliminuar efektet e duhanit. Përpos kësaj, ndihmojnë në eliminimin e stresit dhe të efekteve të tij.
Qarkullimi i gjakut
Favorizojnë qarkullimin e gjakut duke pastruar dhe riforcuar enët e saj dhe në këtë mënyrë parandalojnë trombozat e mundshme.
Përpos kësaj, rregullon presionin, duke mbajtur nën kontroll hipertensionin dhe sëmundjet kardiake.
Antibakterial dhe anti-inflamator
Përdoren shpesh kundër inflamacioneve dhe infeksioneve. Mund të përdoren gjithashtu kundër kolitit, sinozitit dhe gastritit.
Rënia e flokëve
Përforcojnë rrënjën duke favorizuar qarkullimin e gjakut në sipërfaqen e kokës.
Shikimi
Falë niveleve të larta të vitaminës E, dhe mund të përmirësojnë dukshëm shikimin duke ju larguar ndjesinë e lodhjes së syve.
Lëkura
Ato janë të pasura me kolagjen dhe resveratrol, dy elementë thelbësorë për të bllokuar dhe parandaluar plakjen e lëkurës.
Qysh me gatu pite me spinaq?


				
			A dini të gatuani pite me spinaq? Ose kur është hera e fundit që keni ngrënë pite me spinaq? Nëse ju ka marrë malli për të por nuk dini ta gatuani, mos u brengosni. Ne po ju sjellim recetën e duhur! Nëse i ndiqni udhëzimet tona hap pas hapi do t\’ju dal një pite pas të cilës të gjithë do t\’i lëpijnë gishtat!
Përbërësit për pite me spinaq
Brumi:

1 kg miell
500 ml ujë
200 gr yndyrë/vaj ulliri
1 luge kripë

Mbushja:

1 kg spinaq
100 gr djathë
5 luge kos
1 vezë
2-4 qepë të reja
1 luge kripë

Procedura e përgatitjes së pites me spinaq

Ujit me kripë i shtojmë miellin. Së pari afër 600gr, pastaj duke i shtuar nga pak gjerë sa të fitojmë brum homogjen, mesatarisht të fortë.
Ngadalë brumin e formuar e ngjeshim dhe e ndajmë në afërsisht 18 copëza në madhësinë e vezës. I ngjeshim një nga një kuleçët dhe i lëmë te mbuluar me letër kuzhine 10 – 20 min, deri sa brumi të fryhet.
Pastaj duke i përmiellur i hapim kuleçtë me hollues, gjithmonë duke treguar kujdes. Petët i rreshtojmë një nga një duke i lyer me nga një lug vaj, i ndajmë në dy kate me nga nëntë petë.
Njërin kat e shtrijmë mbi tepsinë e lyer me pak yndyrë, ia shtojmë përzierjen e spinaqit të grirë dhe kriposur, djathin,vezën, kosin dhe sipas dëshires qepët.
Katin tjetër e hedhim sipër spinaqin dhe formojmë rrethin e pites duke bashkuar skajët e dy anëve, pastaj shtojmë yndyrën e mbetur dhe pitën e përfunduar e fusim në furrë të nxehtë.
Pitja piqet për 40 -50 min. në temperature prej 250 grad dhe serviret me kos. Ju bëftë mirë!
Caji jeshil – Qysh me i ditë përfitimet?


				
			
Për qetësimin e djegieve nga dielli



Caji jeshil neutralizon dëmet e shkaktuara nga rrezet ultravioletë, parandalon inflamacionin dhe ndihmon për rigjenerimin e lëkurës së djegur.



Për shpëlarjen e flokëve



Çaji jeshil stimulon rritjen e flokëve dhe vitaminat E dhe C i bëjnë ata më me shkëlqim. Hidhni 3-4  lugë çaji jeshil në gjysmë-litri ujë dhe shpëlajini flokët pas larjes me shampo.



Për forcimin e thonjve



Për të evituar zverdhjen e thonjve, futini ata një herë në javë në çaj jeshil. Ata bëhen më të fortë dhe me më shumë shkëlqim brenda një kohe të shkurtër.



Maskë për fytyrën me mjaltë dhe çaj jeshil



Pasi keni pirë çajin jeshil, merrni gjethet dhe përzjejini me mjaltë, për të bërë një maskë, e cila e bën lëkurën shumë të butë.



Për dhëmbët



Transformoheni çajin jeshil në pastë dhëmbësh, duke i lënë gjethet të ziejnë 30 minuta në ujë. Pastaj, kullojini gjethet dhe përziejini me sodë buke. Kjo masë e pëftuar parandalon erën e pakëndshme dhe mikrobet që shkaktojnë pllakën dentare.
Ushqim per femije- Keshilla per ushqim te shendetshem


				
			
Ushqim per femije, Nuk është gjithmonë lehtë të inkurajoni fëmijët tuaj të hanë një dietë të balancuar. Ne kemi sjellur shtatë këshilla që të zhvilloni shprehi të shëndetshme për fëmijët tuaj në një moshë të re.



Hani mëngjes



Ngrënia e mëngjesit, edhe nëse është vetëm një banane dhe një gotë qumshtë, i jep shtysë trupit dhe e ndihmon ta mbajë energjinë gjatë ditës. Nëse mund t’i mësoni fëmijët tuaj ta marrin shprehinë e të ngrënit në mëngjes në një moshë të re, kjo shprehi do të qëndrojë me ta edhe kur të rriten.



Zgjedhni sasi të shëndetshme per ushqim per femije



Është lehtë të gjeni çipsa apo biskota kur ju dhe fëmijët tuaj doni të grimconi diçka. Por, ky Ushqim per femije tenton të kenë vlera të ulëta ushqyese dhe vlera të larta në kalori.Në vend të kësaj, provoni të mbani filxhanët tuaj me ushqime të shëndetshmë siç janë frutat, kokoshkat, arrat pa kripë dhe jogurt jo-të ëmbël.



Pini ujë



Bëjeni ujin pijen e zgjedhur në kohë të ushqimit, dhe mbani lëngjet dhe pijet e ëmbla si pije të rastit. Lëngjet e frutave kanë vlera ushqyese dhe i japin një shtytje energjie trupave aktiv. Fëmijët duhet të zgjedhin ujin si pijen e tyre të parë kur janë të etur, e jo pijet e ëmbla me sheqer.



Hani së bashku



Është tunduese të hani darkë para televizionit, të uleni poshtë tavolinës për drekë ose të hani Ushqim per femije të shpejta.Nëse mund t’i inkurajoni fëmijët tuaj të hanë ushqimet rregullisht me ju në tavolinë, jo vetëm i reduktoni ushqimet e shpejta, gjithashtu u mëson atye aftësi të vlefshme sociale.



Argëtohuni në kuzhinë



Fëmijët janë më të prirur të bëhen ngrënës aventurier nëse dinë si të gatuajnë. Bëjeni argëtues këtë aktivitet duke i lëjuar t’ju ndihmojnë rregullisht me detyra të vogla në kuzhinë. Duke u rritur dhe duke u bërë më të aftë, lërini të gatuajnë darkën një herë në javë.



Jini kreativ



Të gjitha ngjyrat kumbuese në fruta dhe perime vijnë nga kemikatet natyrale të bimëve që kanë efekte të shëndetshëm në trupat tanë. Ngjyra të ndryshme kanë efekte të ndryshme. Prisni perimet në forma interesante që t’i bëni të duken më argëtuese dhe më tërheqëse per ushqim per femije.



Mësoni kur të ndaloni



Edhe pse fëmijët janë të lindur me aftësinë që të ndalojnë së ngrëni kur janë të ngopur, ndonjëherë mund të jetë e vështirë për prindërit të gjykojnë nëse fëmijët e tyre kanë ngrënë ushqimet e duhura apo jo.



Mësoni fëmijët tuaj të dëgjojnë stomakun e tyre dhe t’a pyesin veten rreth sasisë dhe cilësisë së ushqimit. Psh “A është stomaku im plotë?” apo “A do të sëmurem nëse ha disa biskota më shumë?”, kjo do t’u japë atyre mundësinë të zhvillojnë aftësinë e ndjenjës së ngopshmërisë.



Këto këshilla vlejnë për çdo prind që dëshiron të përkujdeset për fëmijët e vet. Është në dorën tuaj nëse doni t’i ndiqni këto këshilla ose jo, por ne besojmë se janë mëse të vlefshme.
Lëngu natyral që ndihmon largimin e gurëve nga veshkat


				
			Veshkat janë një nga organet më të rëndësishme në trupin tonë pasi ndihmojnë filtrimin e mbetjeve nga gjaku, për t’i larguar më pas nga trupi përmes procesit të urinimit. Gjithashtu veshkat janë të përfshira në rregullimin e presionit të gjakut, balancimin e elektrolitve dhe prodhimin e qelizave të kuqe të gjakut në trup.
Veshkat absorbojnë kripërat dhe toksinat me  kalimin e kohës por shpesh herë krijojnë gurë. Sipas studimeve të fundit, një nga dhjetë persona vuajnë nga gurët në veshka. Kur gurët krijohen, është e preferueshme që ata të largohen pasi mund të shkaktojnë probleme serioze që edhe mund të sjellë dështimin e veshkave, transmeton Qysh Me Por përpos ndërhyrjes kirurgjike për largimin e tyre ekziston edhe një metodë natyrale, të cilën mund ta gjeni më poshtë.
Përbërësit që ju duhen:

1 portokall i qëruar
1 limon
1 mollë
4 pjesë të shalqirit
4 kube akuj

Përzieni të gjithë përbërësit në mikser (blender) dhe konsumojeni këtë lëng!
Vërejtje:
Përbërësit preferohet të jenë organik.
Nderrimi i ores: Gjithçka qe duhet te dini per te


				
			
Nderrimi i ores bëhet 2 herë në vit, në rreth 70 shtete të botës.



Tabela e PërmbajtjesPse bëhet ndërrimi i orës? 



Data variojnë nga shteti në shtet, mirëpo ndërrimi i parë i orës bëhet në muajin Mars, ndërsa ndërrimi i dytë i orës bëhet në javën e fundit të Tetorit. Në mars ora shkon përpara për 1 orë, ndërsa në tetor shkon 1 orë mbrapa. Për të mbajtur mend këtë, njerëzit shpesh përdorin shprehjen: “Pranvera përpara, Vjeshta prapa”.



Historia e ndërrimit të orës



Edhe pse thuhet që Benjamin Franklin e sygjeroi i pari ndërrimin e orës, në fakt ishte William Willet.



Derisa ishte duke shetitur me kalë herët në mëngjes rreth periferisë së Londrës në vitin 1905, Willett pati një epifani që Mbretëria e Bashkuar duhet të lëvizte orët e saj 80 minuta përpara midis prillit dhe tetorit – në mënyrë që më shumë njerëz të mund të shijonin dritën e  diellit. 



Anglezi botoi broshurën e vitit 1907 «Humbja e drites se dites» dhe shpenzoi shumë nga pasuria e tij personale duke u munduar t’i bind njerëzit për adoptimin e kohës së verës. Megjithatë, Parlamenti Britanik e refuzoi sygjerimin dhe Willett vdiq në vitin 1915 në moshën 58-vjeçare pa e parë ndonjëherë idenë e tij të realizohej.



Në mënyrë të befasishme, ai vdiq nga një sëmundje gripi në vitin 1915, në moshën 58 vjeçare. Planin e tij për ndryshimin e orës me 30 prill 1916, gjermanët e adaptuan një vit pas vdekjes së tij, megjithatë ata e ndryshuan orën vetëm për 60 minuta, dhe jo për 80, duke e kthyer atë mbrapa në orën 23:00. Britania e ndoqi këtë veprim më vonë, me 21 maj.



Tani, pyetja yte e ardhshme mund të jetë: 



Pse bëhet ndërrimi i orës? 



Arsyeja kryesore se pse bëhet ndërrimi i orës është për të përdorur më shumë dritën e ditës. Midis marsit dhe tetorit, një orë e ditës merret hua nga mëngjesi dhe shtohet në fund të ditës.



Në mars bëhet ndërrimi i orës në mënyrë që njerëzit të mos i çojnë kot orët e çmuara të dritës gjatë mëngjeseve. Ndërsa kthimi i orës në tetor, na jep një orë shtesë në shtrat.



Në këtë vit – vitin 2023 – ndërrimi i orës do bëhet më 25 Mars, dhe më 28 tetor.



Si të përgatitesh për ndryshimin e orës?



Ekspertët e gjumit rekomandojnë rregullimin gradual të orës së gjumit duke shkuar në shtrat 15 minuta më herët dy deri në tre ditë para fillimit të ndërrimit të orës.



Gjithashtu, sugjerohet të caktoni kohën e zgjimit 30 minuta më parë disa ditë para ndryshimit të orës. Duke shfrytëzuar fillimin më të hershëm të ditës dhe duke ndryshuar aktivitetet ditore në një orar më të hershëm, duke përfshirë darkën, ushtrimin dhe orën e gjumit, mund të ndihmojë në rregullimin e ndryshimit të orës.



Poashtu, ndryshimi i kohës 15 minuta më herët në një orë në ditë para ndryshimit të orës së mbajtjes së diellit mund të ndikoj në trurin tuaj duke i dhëne sinjale vizuale.



Përpos këshillave më sipër, është e rëndesishme të bëni ndërrimin e të gjitha orëve tuaja, duke përfshirë ato në dhomën tuaj të gjumit, kuzhinë dhe makinë një ditë përpara ndërrimit të orës- në mënyrë që të shmangesh habinë dhe vonesën në punë ditën tjetër.
Qysh me ditë sa shpesh duhet ndërruar peshqirët?


				
			Peshqirët janë faktor shumë të rëndësishëm për zhvillimin dhe rritjen e baktereve dhe kërpudhave.
Në ta mund të mblidhen qelizat e vdekura të lëkurës, sekrecionet nga hunda, sekrecionet fekale dhe urinare si dhe mikrobe të tjera të shumta në banjo, duke përfshirë pikat nga filgjani i WC-së.
Patologu dhe mikrobiologu, Philip Tierno, nga Universiteti i mjekësisë në New York thotë se edhe pse shumica prej mikrobeve nuk ju dëmtojnë, sepse janë nga trupi i juaj, duhet konsideruar faktin se ato riprodhohen shumë shpejtë, sidomos në lagështi.
Sipas tij, në qoftë se bëhet fjalë për peshqirët për trup, të cilët ithani plotësisht, për shembull në radiator, mund të përdoren jo më shumë se tri here.
Ndërsa sipas tij, peshqirët e vegjël që i përdorni për të fshirë duart tuaja, duhet të lahen më shpesh.
Qysh me pastru makinen si profesionist?


				
			Qysh me pastru makinen si profesionist? Makina është shtëpia juaj me rrota. Ju kaloni kohë aty. Ndonjëherë hani e pini aty. Prandaj është shumë e rëndësishme ta pastrojmë makinën.
Sidomos nëse keni fëmijë edhe ata kalojnë shumë kohë aty. Madje edhe luajnë më lodra.
Prandaj është shumë e rëndësishme që ta mbani të pastër dhe të sigurtë. Me vetëm disa teknika të thjeshta ju mund ta pastroni atë si një profesionist i vërtetë.
Brendësia e makinës suaj

Rekomandohet që të lani pjesën e jashtme të makinës tuaj përafërsisht çdo dy javë për të mos lejuar që kripa, papastërtia të shkatrrojnë ngjyrën. Kurse rekomandohet të pastroni pjesën e brendshme të automjetit tuaj një herë në muaj. 
Ndërsa makina juaj mund të mos kërkojë një pastrim të thellë çdo disa javë. Rekomandohet një shkundje e shpejtë e dyshemesë ose pastrim me fshesë me  vakum. 
Nisni nga dyshemja dhe tepihat

Së pari largoni tephiat dhe pastroni me fshes me vakum. Pastaj pastroni edhe dyshemen e mbrendshme me leckë. Në Mos harroni me leckë të lagur me ujë të ngrohët dhe zbutës të fshini ulëset e makinës tuaj. Kujdes, këtë duhet ta bëni varësisht se çfarë materiali kanë ulëset e makinës tuaj.
Shkëlqeni dritaret
Pastroni dritaret me shumë kujdes. Nisur nga dritarja e përparme pastaj anësoret dhe dritarët në fund. Shkëlqni dhe thani ato me kujdes.
Lëvizni edhe pastruesit e xhamave dhe fshini mes tyre papastërtitë e mbledhura. Ka shumë rëndësi që dritaret e makinës të jenë të pastarta saherë që ju lëvizni. Prandaj kujdesuni mirë për to.
Kushtoni kujdes panelit të përparëm

Në fund, përkujdesni që edhe paleni i përlarëm i makinës tuaj të shkëlqej. Mblidhni pluhurat. Pastroni timonin. Pastroni dollapat e makinës tuaj. Aty zakonisht mblidhen edhe gjëra që ne nuk na duhën më. Kështu që kujdesuni që në makinën tuaj mos të mblidhen gjëra të tilla dhe të jetë e organizuar mirë.
Qysh me i pastru lodrat e femijeve dhe sa shpesh?


				
			Me pastru lodrat e fëmijëve duhet punë më vete. Fëmijët janë të pandashëm me lodrat e tyre. Mirëpo ka shumë rëndësi që ato të jenë të pastërta.

Jemi të vetëdijshëm sa gjë e vështirë është kjo për prindërit por papastërtia e tyre rrezikon shëndetin e fëmijëve.
Prandaj më posht po ju japim disa udhëzime të ekspertëve se si mund t’i pastroni ato sipas llojeve. Gjithashtu është e rëndësishme ta dini sa shpesh duhet ta bëni këtë sipas ekspertëve.
Lodrat plastike dhe të banjos 
Këto duhet t’i pastroni me ujë të ngrohët dhe shampon. Kështu ato do të jenë të sigurta për përdorim nga fëmijët tuaj.
Lodrat e fëmijëve prej pelushi
Këto zakonisht mund të lahen edhe në makinën e rrobave. Mirëpo për çdo rast kontrolloni edhe tiketen e tyre.
Mënyra më e sigurtë është t’i fusni ato brenda një mbështjellësi të jastakut. Kështu siguroheni se ato nuk dëmtohen në makinën larëse.
Lodrat elektronike
Ashtu si telekomanda e TV-së, lodrat elektronike zakonisht mund të pastrohen vetëm sipërfaqësisht. 
Filloni duke fikur lodrën dhe duke hequr baterit. Me një leckë të pastër të zhytur në ujë të ngrohtë me sapun dhe të mbështjellë mirë, fshijeni lodrën për të hequr çdo papastërti. 
Në  fund shpërlajeni me leckë të lagët dhe thajeni me një leckë të thatë.
Lodrat e vogëla për fëmijë
Edhe këto lodra mund t’i pastroni me ujë edhe me sapun nëse nuk kanë bateri. 
Kujdesuni t’i largoni papastërtitë dhe t’i thani mirë. Kjo është e rëndësishme sepse këto lodra janë të imta dhe fëmijët i majnë shpesh afër vetës.
Mirëpo sa shpesh duhet t’i pastroni ato?
Lodrat e forta plastike dhe ato të banjos janë më të lehtat për tu mirëmbajtur dhe duhet të pastrohen dhe sanitizohen çdo javë nëse luhet me to çdo ditë. Lodrat prej pelushi lahen në makinë. 
Kështu që është e lehtë t’i pastroni ato një herë në javë veçanërisht nëse fëmijët flenë me ta. 
Lodrat elektronike janë të sigurta vetëm për pastrimin e sipërfaqes dhe duhet të marrin një javë pastrimi sanitarizues dhe gjithmonë sa herë që një fëmijë është i sëmurë. 
Lodrat e vogla  për fëmijë që kanë më shumë gjasa të futen në gojë dhe të rrëzohen në dysheme janë ato që kanë nevojë për vëmendjen më të shpeshtë. Pastroni këto çdo një deri në dy ditë.
Qysh me largu njollen e qiririt nga rrobat pa i demtuar ato?


				
			Si me largu njollen e qiririt nga rrobat? Shpesh na ndodh ti ndotim teshat me qirinj ndersa jane te ndezur. Na ndodh psh.t\’i sperkasim pa qellim pantollonat. Po si mund ta largoni ate?
Si te veproni?
Per ta larguar njollen e qiririt mbi pantollona, vendosim nje cope letre te gazetes nen pantallona. Pastaj, mbi leter veprojme me hekur te nxeht njesoj sikur jemi duke e hekurosur. Nga te nxehtit shenjat e qirinjeve shkrihet dhe njekohesisht letra thith lengun e qiririt ne kete menyre pastrohet njolla. Provojeni ne shtepi dhe na tregoni rezultatet tua.
Lumturia juaj apo e partnerit?


				
			Lumturia juaj apo e partnerit? Pyetja se lumturia e kujt është më e rëndësishme mund të tingëllojë e vështirë.
Kur është hera e fundit që keni menduar se si mund ta bëni partnerin tuaj edhe më të lumtur? Mirëpo krahas kësaj, mendoni se kur ka qenë hera e fundit që ju keni ndierë lumturi.
Në rrethana normale ndoshta shumica e të dashuruarve do të deklarojnë se lumturia e partnerit të tyre është më e rëndësishme. Mirëpo kjo çështje nuk është kaq bardh e zi! Ne kemi një mendim pak më ndryshe..
Rëndësi ka lumturia e përbashkët
Në parim kjo është një gjë e thjeshtë.
E rëndësishme ështe që lumturia në çift të jetë e dy anshme.  Pra, nëse ndonjë sakrificë brenda çiftit i shkakton lumturi njërit por krejtësisht të kundëtën tjetrit, kjo nuk është në rregull. Në këto raste ju duhet të reflektoni.
Duhet t’i caktoni një kufi vetës se deri ku sakrifikoni.  Lumturia juaj nuk duhet të sakrifikohet në asnjë rast.
Pra, kur jeni në një lidhje dashurie apo martesore, lumturia duhet të shihet si gjë e përbashkët. Për arsyen e thjeshtë sepse kur e ndani jetën bashkë duhet të bëni edhe shumë kompromise bashkë.
Të dy duhet të punoni baras për të ndërtuar një lumturi të përbashkët. Si një kështjellë prej rëre, me të cilën duhet të jeni shumë delikatë.
Lumturia personale është përgjegjësi personale
Duhet të bëhemi të sinqertë me vetën. Duhet ra kuptojmë se askush më mirë se ne vet nuk e di se cfarë na bën të lumtur. Për këtë arsye askush më mirë se ne nuk mund ta dijë se si lumturohemi.
Padyshim se është e rëndësishme të të kemi dikë qe na përkushton.
Dikë që më dashurinë dhe kujdesin e tij ndaj nesh na lumturon. Të gjithë e vlerësojmë këtë gjë. Mirëpo lumturia dhe mirëqenia jonë është totalisht në dorën tonë. Ne duhet të punojmë të bëhemi versioni më i mirë i vetës. Ne vet duhet të përkushtohemi e ta lumturojmë vetën.
Të jemi në atë piedestal ku jemi të kënaqur me vetën. Vetëm kur kemi arritur ta vlerësojmë dhe ta lumturojmë vetën jemi gati të pranojmë 100% lumturinë dhe kujdesin që na e fal tjetri. Prandaj, para se të prisnv që dikush ta ndërtojë dhe ta vlerësojë lumturinë tuaj, bëjeni ju së pari!
Qysh me përgatit antipastë verore me perime dhe mozarela?


				
			Qysh me përgatit antipastë verore me perime të freskëta dhe omzarela? Në verë oreksi reduktohet për shkak të vapës së madhe. Ndaj, këshillohet shpesh që të hidratoheni mjaftueshëm e të konsumoni sa më shumë perime e fruta të freskëta. 
Vakte të lehta si për shembull antipastat me perime janë zgjedhja perfekte. Ato jo vetëm që janë tepër ushqyese, por as nuk ju shtojnë në peshë. Pastaj ka mënyra nga më të ndryshme se si mund t\’i përgatisni ato. Jo vetëm këtë recet që po ju sjellim ne sot, por edhe shumë kombinime të tjera verore perimesh të freskëta dhe ushqyese. Për sot po ju sjellim një recetë të lehtë dhe të shijshme.
Përbërësit për antipastë verore:

Mozarela sa të keni dëshirë
4-5 kokrra pomodorini (domate të vogla)
3-4 rrepa
Ullinj
2 speca të kuqe ose jeshile për sa më shumë ngjyrë në pjatën tuaj
Kripë dhe piper
Vaj ulliri dhe erëza të freskëta

Përgatitja:
Pastrojini perimet me ujë të bollshëm dhe prijini njërën pas tjetrës. Specat prijini në kuadratë të mëdhenj, rrepat në rrathë të hollë, dhe domatet e vogla mos i prisni fare.
Merrni shkopinjtë e shishqebabit dhe filloni vendosni njëra pas tjetrës, specin, domaten, mozarelën, rrepën, kokrrat e ullirit. Spërkatini me vaj ulliri, kripë e piper. Shoqërojini me panine të thekura me gjalp e spërkatur me rigon. Vendosini në pjatë dhe Ju bëftë mirë!